24. ΑΠΟΦΑΣΗ ΥΠΟΥΡΓΟΥ ΧΩΡΟΤΑΞΙΑΣ, ΟΙΚΙΣΜΟΥ  ΚΑΙ ΠΕΡΙΒΑΛΛΟΝΤΟΣ Αριθ. οίκ. 65748/944 της 3/21 Νοεμ.  1983 (ΦΕΚ Β΄ 663) Αρμοδιότητες Πολεοδομικών Γραφείων που συστήθηκαν με την υπ’ αριθ. 13979/233/28.3.83 κοινή απόφαση των Υπουργών Προεδρίας Κυβερνήσεως και Χωροταξίας, Οικισμού και Περιβάλλοντος. Έχοντας υπόψη: 1.Τις διατάξεις του Νόμ. 1032/1980 «περί συστάσεως Υπουργείου Χωροταξίας, Οικισμού και Περιβάλλοντος» (ΦΕΚ 57/Α/14.3.80). 2.Τις διατάξεις του υπ’ αριθ. 910/1977 Π.Δ/τος «περί οργανισμού του Υπουργείου Δημοσίων Έργων» (ΦΕΚ 305/Α/10.10.77). 3.Τις διατάξεις της παρ. 3 του άρθρ. ΙΙ του Νόμ. 1256/1982 «για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς, και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις» (ΦΕΚ 65/Α/31.5.82). 4.Την υπ’ αριθ. 13979/233/28.3.1983 κοινή απόφαση «Σύσταση Πολεοδομικών Γραφείων κλπ.» (ΦΕΚ 133/Β/31.3.83). 5.Την περίπτ. α της παρ. Ι του άρθρ. Ι του 712/70 Β.Δ/τος (ΦΕΚ 235/Α) «περί καθορισμού των διατηρουμένων υπέρ του Υπουργού κλπ.», αποφασίζουμε: Εξειδικεύοντες τις αρμοδιότητες των κατά την παρ. 4 πολεοδομικών γραφείων μέσα στα πλαίσια της πολεοδομικής νομοθεσίας ορίζονται τα ακόλουθα: 1.Τομέας Αδειών Οικοδομής: α)Έκδοση πάσης φύσεως οικοδομικής άδειας που προβλέπεται στο άρθρ. 52 του από 17.7.1923 Ν.Δ/τος σε συνδυασμό με το Ν.Δ. 8/1973 και το από 8.9.1983 Π.Δ/γμα. Στις περιπτώσεις που απαιτείται έγκριση Αρχιτεκτονικής Επιτροπής η άδεια θα χορηγείται μετά από έγκριση της ήδη υπαρχούσης Επιτροπής του Νομού. β)Θέματα ερμηνείας του Γενικού Οικοδομικού Κανονισμού θα παρέχει κάθε είδους εγγράφους απαντήσεις. γ)Έλεγχος ανεγειρομένων οικοδομών όπως προβλέπεται στο από 8.9.1983 Π.Δ/γμα «περί τρόπου εκδόσεως αδειών». 2.Τομέας Τοπογραφικού: α)Αυτοψίας εντός της διοικητικής τους περιφέρειας: α1)Για οδούς που υπάρχουν πριν από το έτος 1923. α2)Για αποκεκλεισμένα οικόπεδα. α3)Για διορθώσεις ασυμφωνιών ρυμοτομικού σχεδίου και πραγματικότητας (Π.Δ. από 18.10.1925). α4)Για σύνταξη τοπογραφικών εκθέσεων. α5)Υψομετρικές μελέτες. α6)Για στάσιμους οικισμούς. Οι αποφάσεις, όπου απαιτούνται θα εκδίδονται από τις Δ/νσεις Πολεοδομίας ή Τμήματα Πολεοδομίας, μετά από εισήγηση του Πολεοδομικού Γραφείου. β)Τήρηση αρχείου: Χαρτών ρυμοτομικών σχεδίων, χαρτών διαγραμμάτων Υπουργείου Κοινωνικών Υπηρεσιών και διανομών Υπουργείου Γεωργίας. 3.Τομέας Τακτοποιήσεως οικοπέδων: α)Σύνταξη πράξεων τακτοποιήσεως οικοπέδων: α1)Εάν δεν υποβάλλεται ένσταση, η σχετική απόφαση είναι τελεσίδικη και υπογράφεται από τον Νομάρχη. α2)Εάν υποβάλλεται ένσταση για την έκδοση της απόφασης, ο σχετικός φάκελλος θα στέλνεται στην Διεύθυνση Πολεοδομίας ή Τμήμα Πολεοδομίας. 4.Τομέας Αυθαιρέτων Κατασκευών: α)Διαδικασίες διεκπεραιώσεως διαδικασιών Νόμων: 1337/1983, 410/1968 και 720/1977. β)Αυτοψίες για νέα αυτόφορα αυθαίρετα κτίσματα ή κατασκευές σύμφωνα με το άρθρ. 17 του Νόμ. 1337/83. β1)Αυτοψίες για αυθαίρετα παλιά, τήρηση της διαδικασίας που προβλέπεται από την παρ. 7 του άρθρ. 18 του Νόμ. 1337/1983, σε συνδυασμό με το από 12.7.83 Π.Δ/γμα (ΦΕΚ 291/Δ). β2)Οι ενστάσεις κατά εκθέσεων αυτοψίας αυθαιρέτων κατασκευών θα υποβάλλονται και θα εκδικάζονται από τριμελή Επιτροπή που θα συσταθεί στα Γραφεία Πολεοδομίας. β3)Παραλαβή των συμπληρωτικών δηλώσεων που προβλέπονται στην παρ. 5 του άρθρ. 15 του Νόμ. 1337/83. β4)Τήρηση διαδικασίας εξαιρέσεως αυθαιρέτων κατασκευών που προβλέπονται στο άρθρ. 16 του Νόμ. 1337/83. γ)Αυτοψίες για υγρασία: Τήρηση της διαδικασίας που προβλέπεται στην παρ. 10 του άρθρ. 99 ΓΟΚ/73. γ1)Η ένσταση που προβλέπεται στην παρ. 11 του πιο πάνω άρθρου υποβάλλεται στο Γραφείο Πολεοδομίας και διαβιβάζεται αρμόδια. 5.Τομέας επικινδύνων Κατασκευών: α)Αυτοψία και σύνταξη εκθέσεων επικινδύνων οικοδομών σύμφωνα με τις διατάξεις του από 13.4.1929 Π.Δ/τος. β)Σύσταση τριμελών Επιτροπών επικινδύνως ετοιμορρόπων οικοδομών κατ’ εφαρμογή του άρθρ. 7 του από 13.4.1929 Π.Δ/τος. Στις περιπτώσεις αδυναμίας συστάσεως τριμελούς Επιτροπής θα παραπέμπεται η υπόθεση στη Διεύθυνση ή Τμήμα Πολεοδομίας. 6.Τομέας Διοικητικού: α)Τήρηση Γενικού Πρωτοκόλλου. β)Διεκπεραίωση πάσης φύσεως εγγράφων. γ)Τήρηση ατομικών φακέλλων υπαλλήλων. δ)Έλεγχος προσέλευσης και αποχώρησης υπαλλήλων. ε)Εκκαθάριση αποδοχών πάσης φύσεως. στ)Χορήγηση κανονικών και αναρρωτικών αδειών. 7.Τελικές διατάξεις: α)Οι Προϊστάμενοι των Γραφείων Πολεοδομίας δύνανται να αλληλογραφούν απ’ ευθείας με ανώτερα κλιμάκια. β)Οι Προϊστάμενοι των Γραφείων Πολεοδομίας  να    μεριμνήσουν    για     την      παραλαβή     από (Αντί για τη σελ. 90,519) Σελ. 90,519(α) Τεύχος ΣΤ52-Σελ. 29 Υπουργείο Χωροταξίας Οικισμού και Περιβάλλοντος 23.Α.αα.24 τις Διευθύνσεις Πολεοδομίας ή Τμήματος Πολεοδομίας: β1)Των μελετών που έχουν υποβληθεί μέχρι την ημερομηνία έναρξης λειτουργίας των νέων Πολεοδομικών Γραφείων και που περιλαμβάνονται στην χωρική τους αρμοδιότητα. β2)Όλων των δηλώσεων αυθαιρέτων που έχουν υποβληθεί σύμφωνα με το Νόμ. 1337/1983 β3)Όλων των δηλώσεων του Νόμ. 410/68 καθώς και του Νόμ. 720/77 που ανήκουν στην αρμοδιότητά τους. 